Gorke suze Petre von Kant
Die bitteren Tränen der Petra von Kant () je zapadnonjemački igrani film snimljen 1972. godine u režiji Rainera Wernera Fassbindera. Predstavlja adaptaciju prethodne godine postavljene istoimene Fassbinderove drame. Naslovna protagonistica, čiji lik tumači Margit Carstensen, je uspješna modna dizajnerica koja živi u luksuznom stanu sa pomoćnicom Marlene (čiji lik tumači Irm Hermann) koju bezdušno iskorištava, uključujući bizarne sadomazohističke igre. Radnja prikazuje kako se sve mijenja kada u njen život uđe 23-gopdišnja manekenka Karin (koju tumači Hanna Schygulla) u koju se Petra zaljubi, a što počne uticati na njene odnose sa drugim ljudima.

Gorke suze Petre von Kant su izazvale pažnju ne samo zbog eksplicitno lezbijske tematike, nego i zbog specifičnog Fassbinderovog stila, koji je uključivao korištenje isključivo ženskih likova i glumačke postave, malenog broja statičkih kadrova, ali i camp estetike i pop muzike.

Originalni Fassbinderov predložak je bio prikazan na pozornici HNK Split gdje je naslovni lik tumačila Zdravka Krstulović.

Uloge
 Margit Carstensen ... Petra von Kant
 Irm Hermann ... Marlene
 Hanna Schygulla ... Karin Thimm
 Gisela Fackeldey ... Valerie von Kant
 Eva Mattes ... Gabriele von Kant
 Katrin Schaake ... Sidonie von Grasenabb

Izvori

Vanjske veze
 
 

Zapadnonjemački filmovi
Dramski filmovi
Art filmovi
Filmovi sa LGBT tematikom